Broaste+testoase+-+Kadar++Krisztina++Monika

=Ce trebuie sa stim inainte sa achizitionam o broasca testoasa cu tample rosii= Broastele testoase acvatice si semi-acvatice au devenit populare ca animale de companie. Cea mai cunoscuta specie este broasca testoasa cu tample rosii (//Trachemys Scripta Elegans//). La fel ca majoritatea reptilelor, testoasele sunt animale poichiloterme, avand nevoie de surse externe de caldura pentru a-si mentine si regla temperatura corpului. Din pacate, datorita necunoasterii, de foarte multe ori acestea sunt ingrijite in mod necorespunzator. Puii se vand in magazine in acvarii mici de plastic (cu cate un arbore de plastic in mijloc) si, lasati acolo, fara un sistem de filtrare a apei si fara spatiu de dezvoltare, nu au prea multe sanse de supravietuire. Broastele testoase nu sunt animale de companie ideale pentru copii. Nu sunt animale care se ingrijesc foarte usor, nu sunt manevrabile si necesita multa atentie. De asemenea, o igiena corespunzatoare la manevrarea lor este obligatorie pentru a evita imbolnavirea atat a stapanilor cat si a broastelor testoase. Multi oameni nu isi dau seama cat de mari pot ajunge broastele testoase si nici cat de mult pot trai. O broasca testoasa cu tample rosii poate atinge usor la maturitate 25-30cm in diametru, necesitand astfel un spatiu considerabil de mare pentru a putea trai confortabil. De asemenea, daca sunt ingrijite corespunzator, broastele testoase pot trai cateva zeci de ani (pana la 75)! Broastele testoase au nevoie de multa atentie. Ele trebuiesc tinute in acvarii care sa le permita atat inotul cat si stationarea pe suprafete uscate. Este necesara o lampa cu lumina ultravioleta, in caz contrar broscutele riscand sa dezvolte o boala numita sindromul carapacei moi. Broscutele produc multa mizerie si de aceea este nevoie ca acvariul sa contina un bun sistem de filtrare a apei si apa sa fie schimbata periodic. De asemenea, apa trebuie mentinuta la o temperatura constanta (25-29°C), ceea ce inseamna achizitionarea unui incalzitor. Majoritatea broastelor testoase sunt omnivore si ideal este sa li se ofere o hrana variata.